Østfoldbanen

miniatyr|Kurver og skjæringer nord for Vevelstad.
Østfoldbanen (inntil 1918 Smaalensbanen) er en 2-dekt jernbanelinje som går fra Oslo, gjennom deler av Follo og så gjennom Østfold til riksgrensen ved Halden kommune (Østre Linje går fra Ski stasjon via stasjoner som Kråkstad, Askim, Mysen og Rakkestad i indre deler av Østfold, mens vestre linje går via Son og Moss og ytre deler av Østfold som Fredrikstad og Sarpsborg). Videre fortsetter toglinja til Halden stasjon før den går videre inn i Sverige som Norge/Vänerbanan. 

Østfoldbanen betjenes av linjene L2 Stabekk–Ski, R21 Stabekk–Moss, R22 Oslo–Mysen–(Rakkestad) og RE20 Oslo S–Halden–(Gøteborg). Per 2019 var det Vy som opererte disse linjene, men Jernbanedirektoratet planla å konkurranseutsette disse linjene gjennom trafikkpakke 4. I tildelingsbrev av 19. november 2021 ga Samferdselsdepartementet imidlertid Jernbanedirektoratet pålegg om å stanse konkurranseutsettingen av linjene som var omfattet av trafikkpakke 4. Dette pålegget var i tråd med regjeringen Støres politiske linje om å stanse konkurranseutsetting av jernbanedrift i Norge. 

Østfoldbanen er en del av det såkalte InterCity-triangelet (Skien-Lillehammer-Halden) hvor 90 % av passasjertrafikken med tog i Norge avvikles.«Indrefileten av norsk jernbanedrift er InterCity-triangelet. Langs de tre strekningene fra Oslo til Skien, Oslo til Lillehammer og Oslo til Halden bor 90 prosent av NSBs kunder.», fra artikkelen «Mye enkeltspor også om ti år», Aftenposten, 16. oktober 2011 Via Vestre linje er den også en av de fire norske jernbanestrekningene som er fastlagt av De forente nasjoners Økonomiske Kommisjon for Europa (UNECE) som internasjonal hovedtransportstrekning. Ikke desto mindre er det ikke uten innenrikspolitisk diskusjon man bygger ut banestrekningen med sikte på dobbeltspor Oslo-Halden tur-retur.

 Trasé 
Banen går med dobbeltspor fra Oslo S til Ski. I Ski er det en avgrening til Østfoldbanen østre linje. Østfoldbanen fortsetter med dobbeltspor fra Ski til Sandbukta nord for Moss, og deretter med enkeltspor til Rygge, dobbeltspor til Haug ved Råde, enkeltspor via Fredrikstad til Sarpsborg og Halden (Svenskegrensen). 

 Historie 

Den 7. oktober 1953 raste grunnen ut under jernbanen ved Bekkelaget i Oslo. Selv om ingen tog ble rammet, omkom en passasjer på lokaltoget fra Kolbotn som følge av sjokk, i tillegg til fire personer som mistet livet i raset. Togtrafikken ble erstattet med buss i 17 dager, før linjen igjen ble åpnet for enkeltsporet drift. Arbeidet med å føre toget i tunnel mellom Bekkelaget og Sjursøya ble nå framskyndet.

1996 ble vestre linje betydelig oppgradert da det ble bygget dobbeltspor fra Ski til Sandbukta ved Moss og fra Såstad i Rygge til Haug i Råde. Deler av denne strekningen er dimensjonert for 200 km/t, men dagens høyeste hastighet er 160 km/t.

 Planer og utbygginger 

 Follobanen 
Strekningen Oslo-Ski går nå under navnet Follobanen. Sporene er dimensjonert for 250 km/t og går direkte Oslo – Ski. Ski stasjon har nå seks spor mot plattform. Anlegget sto ferdig i desember 2022. Reisetiden mellom Oslo og Ski er nå på 11 minutter. Flesteparten av togene benytter den nye banen, mens den eksisterende benyttes av lokaltog og gods. Planen er at det skal gå lokaltog som stopper på alle stasjoner på den eksisterende strekningen hvert 15. minutt.
Follobanen omfatter Blixtunnelen. Reisetiden Oslo - Halden er etter åpningen av tunnelen blitt kraftig redusert, men tunnelen har til nå også vært beheftet med en del tekniske problemer.

 Dobbeltspor på Vestre linje 
Som en del av Intercityutbyggingen skal flere parseller på Østfoldbanen bygges ut. Det er kvikkleire som gjør utbyggingen kostbar.Aftenposten, 10. januar 2020, side 16–18

 Sandbukta-Moss-Såstad 
Strekningen Sandbukta–Moss–Såstad og Moss stasjon er en flaskehals på Østfoldbanen. Nytt dobbeltspor skal legges i tunnel under Moss og ny stasjon med fire spor mot plattform anlegges sør for dagens stasjon. Byggestart var i 2019 og strekningen skulle stått ferdig i 2025, til en pris av rundt 5 milliarder kroner. Grunnet omfattende problemer med leire er anslått ferdigstilling (pr. 2025) nå 2030, til en antatt pris av 25 milliarder kroner.

 Haug-Seut 
Strekningen Haug–Seut (Fredrikstad) vil føre til dobling av antall togavganger til Fredrikstad og rundt 5 minutter kortere reisetid. Planlagt byggestart er ikke feststilt men man håper å ha strekningen skal ferdig i 2029.

 Fredrikstad-Sarpsborg 
Strekningen mellom Seut i Fredrikstad og Sarpsborg er en av de mest omdiskuterte strekningene i IC-utbyggingen. Strekningen inkluderer ny stasjon i Fredrikstad på Grønli og ny bru over Rolvsøysund og Sarpefossen. Mulig byggestart er i 2023 og det kan stå ferdig til 2029.

Et alternativ eller tillegg har vært en mer direkte bane Haug–Sarpsborg. Ved å bruke deler av eksisterende bane og bygge Ørmen–Greåker, sparer man 11 km. Men da utelukkes den største byen i Østfold, Fredrikstad. Den valgte traseen har en tunnel og en ny stasjon i Fredrikstad og sparer 1 km. Det går mot Oslos ønsking om høyhastighetsbane til København.http://8millioncity.com/

 Sarpsborg - Halden 
Strekningen Sarpsborg–Halden er planlagt ferdig utbygd til 2034.

 ERTMS på Østre linje 
I 2012 ble det satt i gang en utbygging av det nye signalsystemet ERTMS. Samtidig ble det gjennomført en oppgradering av flere av stasjonene. I september 2015 åpnet banen for kommersiell trafikk med ERTMS.

 Nasjonal transportplan 
Østfoldbanen er i nasjonal transportplan for 2012/2013 en del av «Korridor 1» mellom Oslo og Svinesund/Kornsjø.

 Lengre sikt 
I 2012 var det langsiktige planer om å bygge høyhastighetsbane Oslo–Gøteborg. Blant andre ledelsen i Oslo kommune gikk inn for å etablere høyhastighetsbane Oslo–København med 300 km/t og en reisetid på to og en halv time.

I Bane-NORs planverk for perioden frem til år 2050 var det per 2011 ikke planer om å bygge om strekningen Halden–Kornsjø.Østfoldbanen Den sterke stigningen ved Tistedal nær Halden (25 ‰) er dyr å bygge om, men per 2016 ble det diskutert å utjevne linjenettet på stedet, fordi den såkalte «Tistedalsbakken» var et stort hinder for godstog. Det ble presisert at det var en problematisk strekning å bygge om, og at lange strekk av toglinjen i så fall måtte føres i tunnel.

På svensk side har strekningen Ed–Göteborg (på Norge/Vänerbanan) en gjennomsnittshastighet på 121 km/t siden 2012 (161 km på tid 1:20). På lang sikt betyr Bane-NOR:s og Trafikverkets planer en reisetid år 2040 Oslo-Halden på 1:05, Oslo–Göteborg på 3:00 og Oslo-København på 5:20.

 Linjekart 
Se Østfoldbanen Oslo–Ski‎, Vestre linje, Østre linje og Østfoldbanen Sarpsborg–Kornsjø‎ for detaljer.

 Oversiktskart 

|}

 Ruter 
I tillegg til godstrafikk brukes Østfoldbanen til persontransport på rutene:

Mellom Rakkestad og Mysen går det persontog bare i rushtiden.

 Referanser 

 Litteratur 




 Eksterne lenker 
 Bane NOR: Østfoldbanen
 Bane NOR: Østfoldbanen, østre linje
 NSB: Østfoldbanen
 Bane NOR: Network Statement 
 Jernbaneverket – Linjestigninger 2012


Kategori:Jernbanestrekninger i Norge med persontrafikk
Kategori:1879 i Norge
Kategori:Jernbanestrekninger åpnet i 1879